En sterkt omarbeidet versjon av sangen ble også utgitt på singel av gruppa Penthouse Playboys. De deltok også i den norske finalen i 1997 og ble nummer fire. Deres versjon ble gitt ut før den internasjonale finalen i 1997, og gruppas frontfigur Jens Pikenes forklarte utgivelsen med følgende: «Både låten og arrangementet trengte hjelp fra profesjonelt hold. Som gode patrioter ønsker vi at nasjonens utsendte skal nå så høyt som mulig i Dublin, og har laget en versjon som Tor kan la seg inspirere av. Han bør se dette som en sjenerøst gest fra gode kolleger.» Heller ikke denne versjonen kom inn på VG-lista.